PATVIRTINTA

 Baisogalos mokyklos-darželio direktoriaus

 2020 m. rugsėjo 1 d. įsakymu Nr. V-15

**BAISOGALOS MOKYKLOS-DARŽELIO**

**UGDYMO ORGANIZAVIMO NUOTOLINIU BŪDU**

**TVARKOS APRAŠAS**

**I. BENDROSIOS NUOSTATOS**

1. Baisogalos mokyklos-darželio (toliau – mokykla) ugdymo organizavimo nuotoliniu būdu tvarkos aprašas (toliau – Aprašas) reglamentuoja mokymo(si) ir ugdymo(si) (toliau – mokymo(si)) organizavimo nuotoliniu būdu tvarką.

 2. Aprašas parengtas vadovaujantis Lietuvos Respublikos švietimo, mokslo ir sporto ministro įsakymais ir tvarkos aprašais: „Dėl mokymo nuotoliniu ugdymo proceso organizavimo būdu Kriterijų aprašo patvirtinimo“ 2020 m. liepos 2 d. Nr. V-1006; „Dėl Švietimo, mokslo ir sporto ministro 2019 m. balandžio 15 d. įsakymo Nr. V-413 „Dėl 2019–2020 ir 2020–2021 mokslo metų pradinio ugdymo programos bendrojo ugdymo plano patvirtinimo“; pakeitimo (2020-07-29); „Dėl Švietimo, mokslo ir sporto ministro 2019 m. balandžio 15 d. įsakymo Nr. V-417 „Dėl 2019– 2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ pakeitimo (2020-07-29); „Reikalavimų mokytojų ir pagalbos mokiniui specialistų skaitmeninio raštingumo programoms aprašas“ (2018 m. birželio 25 d. Nr. V-598); „Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas“ (2012 m. birželio 28 d. Nr. V-1049; 2020 m. birželio 2 d. Nr. V-827); „Mokyklos vaiko gerovės komisijos sudarymo ir jos darbo organizavimo tvarkos aprašas“ (Švietimo, mokslo ir sporto ministro 2020 m. rugpjūčio 3 d. įsakymas Nr. V-1129); „Specialiosios pagalbos teikimo mokyklose (išskyrus aukštąsias mokyklas) tvarkos aprašas“ (Švietimo, mokslo ir sporto ministro 2020 m. rugpjūčio 3 d. įsakymas Nr. V-1130); „Specialiosios pedagoginės pagalbos teikimo asmenims iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašas“ (Švietimo, mokslo ir sporto ministro 2020 m. rugpjūčio 3 d. įsakymas Nr. V-1132); „Socialinės pedagoginės pagalbos teikimo vaikui ir mokiniui tvarkos aprašas“| (Švietimo, mokslo ir sporto ministro 2020 m. rugpjūčio 3 d. įsakymas Nr. V-1134); „Psichologinės pagalbos teikimo tvarkos aprašas“ (Švietimo, mokslo ir sporto ministro 2020 m. rugpjūčio 3 d. įsakymas Nr. V-1133 ir Nuotolinio mokymo (si), ugdymo(si) tvarkos vadovu, NŠA 2020.

3. Laikinai organizuojant ugdymą nuotoliniu būdu, mokymo sutartys nekeičiamos.

4. Ugdymą nuotoliniu būdu organizuoja dalykų mokytojai, pradinių klasių mokytojai, ikimokyklinių ir priešmokyklinių ugdymo grupių auklėtojai neformaliojo ugdymo mokytojai, pagalbos specialistai.

5. Pagalbos specialistai, ikimokyklinio ir priešmokyklinio ugdymo grupių auklėtojai nuotoliniu būdu konsultuoja ir/ar organizuoja specialiųjų ugdymosi poreikių turinčių mokinių, ikimokyklinio ir priešmokyklinio vaikų ugdymą pagal direktoriaus įsakymu patvirtintus nuotolinio darbo planus ir grafikus.

**II. MOKYMO(SI) ORAGANIZAVIMAS NUOTOLINIU BŪDU**

6. Nuotolinis mokymas(sis) – tai nuoseklus savarankiškas mokymasis, naudojantis informacinėmis komunikacinėmis technologijomis (toliau – IKT) konsultuojant mokytojui, kai mokytojas ir mokinys yra atskirti erdvėje ir/ar laike, o jų sąveika vyksta netiesiogiai per sinchroninę (tuo pačiu realiuoju laiku) ar asinchroninę (ne realiuoju (bet kuriuo)) metu komunikaciją.

7. Nuotolinis mokymas(sis) organizuojamas naudojant Google priemones, el. dienyną Eduka, el. mokymosi aplinkas EMA, Eduka klasė ir kt. mokykloms laisvai prieinamą nacionalinį skaitmeninį ugdymo turinį.

8. Pagal poreikį konsultavimui, vaizdo pamokoms, bendravimui su tėvais naudojamos „Google“

priemonės, „Skype“, „Viber“, „Messenger“ ar kt. programos.

9. El. dienyne Eduka mokytojai planuoja ugdymo(si) turinį savaitei: skiria mokymosi užduotis, teikia teorinę ir kitą ugdymui(si) reikalingą medžiagą ar informaciją, nurodo, kiek mokiniai turės skirti laiko užduotims atlikti, planuoja vertinimą, fiksuoja įvertinimus ir pan.

10. Siekiant sureguliuoti mokinių mokymosi krūvius, į bendrojo ugdymo dalykus gali būti integruojamas neformaliojo švietimo (būrelių) turinys (jei integruojama, pildoma skiltis ,,Integruojamos pamokos“ (pildo mokytojas ir būrelio vadovas).

11. Mokymosi medžiaga gali būti popierinė (pvz., mokinių turimi vadovėliai, pratybų sąsiuviniai), tačiau užduotys pateikiamos skaitmeninėse aplinkose su nuorodomis (pvz.: „Google“ dokumentai ir kt.).

12. Mokiniai nuotoliniu būdu mokosi nuosekliai 5 dienas per savaitę pagal el. dienyne Eduka pateiktą pamokų tvarkaraštį ar auklėtojų, pagalbos specialistų parengtus nuotolinio ugdymo planus.

13. Specialiųjų ugdymosi poreikių turinčių mokinių ir mokinių, kuriems skirtas mokymas namuose, mokymas(sis) organizuojamas tokiu pačiu būdu.

14. Mokytojai dirba nuotoliniu būdu iš namų arba atvyksta į mokyklą, kur gali prisijungti prie nuotolinio mokymo(si) aplinkos. Mokytojo darbo laikas reglamentuojamas pagal nustatytą darbo laiko grafiką ir pamokų tvarkaraštį.

15. Konsultacijos ugdytiniams ir tėvams vyksta tik mokytojo nustatytu laiku, likęs mokytojo darbo laikas skiriamas pasiruošti pamokoms, vertinti ir analizuoti mokinių pasiekimus, per el. dienyną ar kitas informacines priemones.

16. Mokinių pamokų lankomumo apskaita fiksuojama el. dienyne Eduka pagal prisijungimus prie el. dienyno ir/ar virtualios mokymosi aplinkos.

17. Mokytojas stebi pamokų lankomumą, konsultuoja mokinius ir tėvus dėl nuotolinio mokymosi organizavimo.

18. El. dienynas Eduka pildomas vadovaujantis bendra el. dienyno Eduka pildymo tvarka.

19. Mokinių tėvai planuoja ir kontroliuoja vaiko dienos režimą, padeda valdyti ugdymo(si) procesą, kasdien prisijungia prie el. dienyno ir užtikrina, kad vaikas laiku atsiųstų atliktus darbus, atsako už vaiko saugumą.

20. Tėvai kontroliuoja vaiko elgesį internete, saugo asmens duomenis ir nepažeidžia autorinių teisių.

21. Tėvai apie vaiko sveikatos sutrikimus ir kitas pateisinamas nedalyvavimo pamokoje aplinkybes informuoja klasės mokytoją pranešimu el. dienyne Eduka ir kitomis informavimo priemonėmis.

22. Mokinių asmens duomenys tvarkomi ir saugomi, vadovaujantis LR asmens duomenų teisinės apsaugos įstatymo nuostatomis bei kitais teisės aktais, reguliuojančiais asmens duomenų tvarkymą ir apsaugą.

**III SKYRIUS. BAIGIAMOSIOS NUOSTATOS**

23. Mokiniui, kurio šeima yra socialiai pažeidžiama ir neturi galimybės vaiko aprūpinti nuotoliniam mokymuisi reikalingomis priemonėmis, arba šeimoje yra daugiau mokyklinio amžiaus vaikų, mokykla, sudaro galimybes karantino laikotarpiui paskolinti planšetinius kompiuterius. Skolinantis tėvai įsipareigoja, sugadinus planšetinį kompiuterį, prisiimti materialinę atsakomybę.

24. Skaitmeninių technologijų administratoriumi, kuris teikia konsultacijas mokytojams ir mokiniams technologijų naudojimo klausimais, paskirta pradinių klasių mokytoja Daiva Volskytė. Eduka dienyno administratorė laikinai einanti direktorės pareigas pavaduotoja ugdymui Gražina Areliūnienė. **Kontaktinė informacija: Daiva Volskytė pradinių klasių mokytoja, tel. 865506107, el. paštas** **daivavolskyte@gmail.com****, Gražina Areliūnienė tel. 868233602 el.paštas** **arelgra@gmail.com**.

25. Informacija apie nuotolinį mokymo(si) organizavimą skelbiama el. dienyne Eduka, mokyklos interneto svetainėje http://www.baisogalosmd.radviliskis.lm.lt/.

26. Bendravimui su mokiniais ir jų tėvais, pedagogais naudojami: mokyklos-darželio elektroninis paštas (baisogalosmd@gmail.com), „Eduka dienynas“, mokyklos tinklalapis http://www.baisogalosmd.radviliskis.lm.lt/, socialinės medijos.

27. Nuotolinio mokymo(si) organizavimo kontrolę vykdo direktoriaus pavaduotojai ugdymui.

 \_\_\_\_\_\_\_\_\_\_\_\_\_\_\_\_\_\_\_\_\_